《夜宿南山僧寺》
宋代·钱选

高楼一日赏新晴，白羽停挥倚绣楹。
尘世可怜人易老，海门还见月长生。
蓬瀛缥缈南山小，殿阁森罗北斗横。
今古登临尽如此，不须游子独含情。

作者简介：宋元间湖州吴兴人，字舜举，号玉潭，又号巽峰、霅川翁、清臞老人。幼有文名。宋景定间乡贡进士。入元不仕。工书，善画人物花木。尤善作折枝，其得意者，自赋诗题之。